Volleks- a Wunnengszielung

D'Volleks- a Wunnengszielung vu Lëtzebuerg, allgemeng (groussfir se net mat der Steierzielung ze verwiesselen, déi bis 2013 all Joer organiséiert gouf) Vollekszielung genannt, offiziell recensement général de la population, des logements et des bâtiments du Grand-Duché de Luxembourg ass eng statistesch Zielung op engem festgeluechten Datum vun de Leit déi zu Lëtzebuerg wunnen, vun de Wunnengen a Gebaier.

 Zweck vun der Zielung 
 Geschicht 
D'Zuel vun den Awunner pro Gemeng ass ë. a. d'Basis fir d'Festleeë vun der Zuel vun de Membere vum Gemengerot.

D'Awunnerzuel déi bei Vollekszielung ermëttelt gouf, hat och hiren Zweck an der Zäit vum Däitschen Zollveräin, an deem Lëtzebuerg vun 1842 bis 1918 Member war. Op Basis vun der Awunnerschaft goufen d'Recetten un déi eenzele Staate vum Däitsche Bond verdeelt.

 Hautdesdaags 
D'Zil vun der Zielung déi all zéng Joer organiséiert gëtt, ass fir follgend Donnéeë festzestellen:

 den Effektiv vun der Populatioun déi hire feste Wunnsëtz zu Lëtzebuerg huet, gradewéi d'Uertschaft wou se wunnen;
 d'Zuel vun de Stéit an hir Zesummesetzung;
 d'Situatioun vun hirem Logement;
 d'Zuel vun de bewunnten an eidele Wunnengen;
 fir d'Wunnhaiser, den Typ vum Gebai, d'Zuel vun de bewunnten an eidele Wunnengen an d'Baujoer.
Bei der leschter Vollekszielung(2011) goufe 521.353 Leit am Land gezielt.

 Oflaf vun der Zielung 
De Statec ass zoustänneg fir d'Zielung z'organiséieren, z'iwwerwaachen, auszewäerten an ze kontrolléieren.

All Persoun resp. all Stot muss bei der Zielung matmaachen. D'Donnéeë ginn entweeder iwwer Pabeierformulairë gesammelt déi un d'Stéit verdeelt ginn, oder – zanter 2011 – iwwert en Online-Formular op guichet.lu. All Angaben déi gemaach ginn, mussen d'Situatioun op dem festgeluechten Dag erëmginn.

 Datum vun der Zielung 
Den Datum an d'Modalitéite vun der Zielung ginn iwwert e Règlement grand-ducal festgeluecht. Uganks war d'Zielung all 3-5 Joer; zanter 1970 gëtt ongeféier all 10 Joer gezielt.
+Vollekszielunge vun 1821 bis hautNrDatumAwunnerReferenz101.01.1821134 082 201.10.1839175 223 301.01.1844D'Zielung war nom 16. Dezember 1843, de Stéchdatum fir d'Awunnerschaft festzehale war den 1. Januar 1844 (Quell: Circulaire du 13 novembre 1849)403.12.1846186 140 531.12.1847186 062 603.12.1849189 783 731.12.1851194 719 803.12.1852903.12.1855189 480 1003.12.18581103.12.1861197 731 1203.12.1864202 937 1331.12.1865203 664 1401.12.1871204 028 1501.12.1875204 606 1601.12.1880210 507 1701.12.1885214 633 1801.02.18871901.12.1890211 481 2002.12.1895217 716 2101.12.1900234 674 2201.12.1905245 888 2301.12.1910259 027 2401.12.1916263 490 2501.12.1922261 643 2601.12.1927284 702 2731.12.1930299 782 2831.12.1935296 913 2931.12.1947290 992 3031.12.1960314 889 3131.12.1966334 790 3231.12.1970339 841 3331.03.1981364 602 3401.03.1991384 634 3515.02.2001439 539 3601.02.2011512 353 3708.11.2021643 941

 Zielung vun 2021 
D'Zielung vun 2021 war uganks op den 21. Juni festgeluecht ginn, wéinst der Covid19-Pandemie ass den Datum duerno awer op den 8. November geréckelt ginn.

Bei de Resultater vun der Zielung, déi am Februar 2023 verëffentlecht goufen, ass ë. a. erauskomm, datt d'Bevëlkerung zanter dem Recensement vun 2011 ëm 25,7% (131.588 Persounen) zougeholl huet.

Nieft dësem grousse Bevëlkerungswuesstem gouf festgestallt, datt d'Populatioun méi al gëtt: den Duerchschnëttsalter louch 2021 bei 39,7 Joer, wat ee Joer méi ass wéi nach 2011.

 Kuckt och 
Personenstandsaufnahme vum 10. Oktober 1941
Steierzielung

 Um Spaweck 

 Donnéeën iwwer d'Zielung vun 2021 op statistiques.public.lu, gekuckt de 16. Februar 2023

Kategorie:Statistik